Некалькі разоў на год самыя прыгожыя, творчыя і крэатыўныя людзі Парыжа знікаюць з вуліц горада. Гэта значыць толькі адно: альбо ўсе яны дружна адправіліся на вакацыі, альбо ў горадзе праходзіць новая выстава. Прапусціць чарговую творчую падзею ў Парыжы, дарэчы, вельмі няпроста. Спакуслівыя афішы глядзяць на вас са старонак шматлікіх бясплатных газет і часопісаў, якія раздаюць у метро, ​​нават аўтобусы і трамваі “прыбіраюцца” ў рэкламныя аб’явы. Назва адной з выстаў “SALON DE CREATION ET SAVOIR-FAIRE. DO IT YOURSELF” (“Салон творчасці і ноу-хау. Зрабі сам”) так часта і назойліва траплялася мне на вочы, што білет неяк сам сабой “купіўся” праз інтэрнэт. Нават платны ўваход (13 еўра) не паменшыў маю цікаўнасць.